Som julekvelden på kjerringa

Som julekvelden på kjerringa er et norsk underholdningsprogram som ble sendt hver lille julaften på NRK Radio fra 1971 til 2007. Programmet gikk direkte og ble  først ledet av Else Michelet og Ingrid Sahlin-Sveberg, men fra 1973 frem til 2007 var det kun Sahlin-Sveberg som satt ved mikrofonen. Programmet gjenoppstod i 2017. 

Programmet varte rundt to timer og besto av kåserier, dikt, julemusikk og annen underholdning ledsaget av Sahlin-Svebergs stemme. Opp gjennom årene hadde programmet mange gjester og flere av disse var gjengangere. Blant dem som ofte var innom studioet var Per Aabel, Nils Johan Rud, Kjell Aukrust, Toralv Maurstad, Wenche Foss, Knut Risan og Lise Fjeldstad. 

Programmet ble vanligvis avsluttet med Mahalia Jacksons versjon av Silent night.

 Bakgrunn 
Programmet gikk inn en i tradisjon NRK hadde med førjulsprogrammer. P1 hadde svært lenge hatt et kvelden-før-kveldenprogram på lillejulaften. I flere år hadde først Erik Diesen og siden Kjell Edlund hatt sendinger disse kveldene. I 1971 ønsket Kjell Edlund å gjøre noe annet og Sahlin-Sveberg tilbød seg å ta denne jobben.

 Referanser 

 Eksterne lenker 
 Hjemmeside på NRK Radio

Kategori:Radioprogrammer på NRK Radio
Kategori:Juleprogrammer på radio
Kategori:Norske underholdningsprogrammer på radio
Kategori:Norske radioprogrammer fra 1970-årene
Kategori:Norske radioprogrammer fra 1980-årene
Kategori:Norske radioprogrammer fra 1990-årene
Kategori:Norske radioprogrammer fra 2000-årene